b"\n_START_ARTICLE_\nSnooker-kausi 2006\xe2\x80\x932007\n_START_PARAGRAPH_\nSnookerin ammattilaiskausi 2006\xe2\x80\x932007. Nuori kiinalainen superlupaus Ding Junhui voitti jo kolmannen ranking-turnauksensa kauden avauksessa Belfastissa, nuoresta i\xc3\xa4st\xc3\xa4\xc3\xa4n huolimatta. Finaalissa kaatui Ronnie O'Sullivan. Ding pelasi The Masters -kutsuturnauksessa uskomattoman hyvin tehden my\xc3\xb6s uransa ensimm\xc3\xa4isen 147 pisteen maksimibreikin, kunnes finaaliin marssi vastaan revanssia hakeva Ronnie The Rocket O'Sullivan, joka voitti finaalin murskaavasti 10\xe2\x80\x933. N\xc3\xa4m\xc3\xa4 kaksi kohtasivat viel\xc3\xa4 maailmanmestaruusturnauksen ensimm\xc3\xa4isell\xc3\xa4 kierroksella, jolloin O'Sullivan oli j\xc3\xa4lleen parempi. The Masters -turnauksen finaalitappio n\xc3\xa4ytti vaikuttavan Dingin pelitasoon koko loppu kauden. Kauden aikana my\xc3\xb6s toinen nuori pelaaja, australialainen Neil Robertson voitti uransa ensimm\xc3\xa4isen turnauksen voittamalla Grand Prixin, ja kev\xc3\xa4\xc3\xa4ll\xc3\xa4 viel\xc3\xa4 toisen turnauksen voittamalla Welsh Open -turnauksen finaalissa suuryll\xc3\xa4tt\xc3\xa4j\xc3\xa4n, ja karsinnoista finaaliin nousseen, Andrew Higginsonin. Higginson suoritti samassa turnauksessa my\xc3\xb6s maksimibreikin. Kauden aikana my\xc3\xb6s maailmanmestarit Shaun Murphy ja Graeme Dott saavuttivat kumpikin uransa toisen ranking-turnausvoiton. Kauden huipennukseen oli John Higgins saanut pitk\xc3\xa4st\xc3\xa4 aikaa itsens\xc3\xa4 huippukuntoon, sill\xc3\xa4 huolimatta keskinkertaisesti sujuneesta kaudesta, h\xc3\xa4n nosti maailmanmestaruuspokaalin urallaan toista kertaa nousten n\xc3\xa4in virkaveljiens\xc3\xa4 Mark Williamsin ja O'Sullivanin lukemiin."